इसके पहले शास्त्री ने पत्रकारों से चर्चा करते हुए कहा कि राहुल गांधी भारत बचाओ आंदोलन करने जा रहे हैं. आजादी के 70 साल बाद इस आंदोलन की बात कही जाती है. तो ये स्पष्ट होना चाहिए कि वे भारत को किससे बचाना चाहते हैं. पहले तो भारत के प्रधानमंत्री को विश्व मंच पर मान्यता भी नहीं मिलती थी, आज कितना भी शक्तिशाली देश हो, उसका मुखिया प्रोटोकॉल तोड़कर मोदी का स्वागत करने आता है. ऐसे में कांग्रेस भ्रम पैदा करना चाहती है.